23.9.2022
DA
Den Europæiske Unions Tidende
C 364/3
Nye nationale sider af euromønter i omløb (2022/C 364/03)
Euromønter i omløb har status som lovligt betalingsmiddel i hele euroområdet.
For at informere den brede offentlighed og alle, der professionelt beskæftiger sig med mønter, offentliggør Kommissionen alle nye euromønters design (1).
Den 12. juli 2022 besluttede Rådet for Den Europæiske Union, at Republikken Kroatien opfylder de nødvendige betingelser for indførelse af euroen den 1. januar 2023 (2).
Fra den 1. januar 2023 vil Republikken Kroatien derfor udstede euromønter med forbehold af ECB's godkendelse af omfanget af udstedelsen (jf. artikel 128, stk.
2, i traktaten om Den Europæiske Unions funktionsmåde).
1 cent
2 cent
5 cent
10 cent
20 cent
50 cent
1 euro
2 euro
Udstedende stat: Republikken Kroatien Udstedelsesdato: 1. januar 2023 Beskrivelse af designet 1, 2 og 5 cent: Glagolitiske skrifttegn med kroatisk skakbræt i baggrunden På mønternes centrale del afbildes bogstaverne »HR« skrevet i den firkantede udgave af det glagolitiske alfabet som en ligatur, idet HR er den officielle ISO 3166-1 alpha-2-kode for Kroatien.
Det glagolitiske alfabet er det ældste slaviske alfabet og sammen med det kyrilliske det ene af de to slaviske alfabeter.
Selv om det glagolitiske alfabet er udformet efter det græske alfabet, er det et oprindeligt alfabet, som sandsynligvis er skabt af Sankt Kyrillos (»Constantine the Philosopher«) for at fremme kristendommen blandt de slaviske folk.
Kroaterne begyndte at bruge det glagolitiske alfabet i anden halvdel af det 9. århundrede, og ved udgangen af det 12. århundrede var de det eneste folk, der brugte og videreudviklede alfabetet.
Kun 28 år efter Gutenbergbibelen blev messebogen »Misal po zakonu rimskoga dvora« (Missale Romanum Glagolitice) — den første bog trykt i den kroatiske variant af oldkirkeslavisk og affattet i (den firkantede udgave af) det kroatiske glagolitiske alfabet — trykt i Kroatien i 1483.
Det var den første inkunabel i Europa, som ikke var trykt med latinske bogstaver og på latin.
Det glagolitiske alfabet blev anvendt i Kroatien frem til første halvdel af det 19. århundrede og er blevet et vigtigt element i kroatisk identitet.
Til højre og under ligaturen »HR« afbildes det kroatiske skakbræt, som er en del af Republikken Kroatiens våbenskjold.
Den øverste centrale del angiver udstedelsesåret, og den nederste centrale del navnet på det udstedende land.
På møntens ydre ring ses EU-flagets 12 stjerner.
(1) Jf.
EFT C 373 af 28.12.2001, s. 1, EUT C 254 af 20.10.2006, s. 6, og EUT C 248 af 23.10.2007, s. 8, for en henvisning til de øvrige euromønter.
(2) Rådets afgørelse af 12. juli 2022 om Kroatiens indførelse af euroen den 1. januar 2023 (EUT L 187 af 14.7.2022, s. 31).